Kõik sõltub vaatepunkti valikust, nagu meeldib  korrata minu mehele, kes on Einsteini austaja.  Me siin ka vaatame, kuidas kõik majad, mis ehitatakse, saavad peale sildi, et müügile tulevad uued luksuskorterid. Kusjuures see nn. luksus asub kohati keset mahajäetud tehaseid raudteede ristumiskohtades, kus ümbrus on nagu getos.  Ja siis ükskord jõudis mulle kohale - näiteks Indoneesiast vaimajakesest New Yorki kolinud inimese jaoks on luksus juba seegi, kui seintest ei puhu tuul läbi ja suvel saab kasutada konditsioneeri ning talvel köetakse.  Pealegi ei vii vesi su maja minema. Nii et jah, mis kellele on luksus ja mis rikkus. Iseasi muidugi, kas selle indoneeslase jõud kunagi üldse mõnele NY-s paiknevale korterile peale hakkab.